钦定古今图书集成/理学汇编/文学典/第118卷 > 蒋臣
## 钦定古今图书集成/理学汇编/文学典/第118卷 > 蒋臣

按《安庆府志》：“臣字子卿，邑诸生。少负才名，风姿英爽，
上下天人，谙练古今。崇祯末，诏征贤良，侍御杨四知
以臣应，逾年乃就征。会执政丁丑发策，有不满此举
者，臣乃著书辩其一讹、五误、十三谬，一时名噪都下。
司马范景文荐之，至都，撰《足国三议》，议漕屯及钞殊
悉。大司农倪元璐见其书，乃上疏请授臣官。上召对”
平台，臣敷对详明，侃侃数千言。退乃缮写所著书以
献。命下，授户部司务。甲申之变，诣彝伦堂自经，为所
知救之，遂间道归。史相国镇淮，屡书趣共事。臣叹曰：
“奈何以一羊将五狼乎？”因为策淮上情形数事，相国
欲以监军荐，固辞之。臣事亲有孝行，性警敏绝伦，于
书无不读，所著作流散者十九。晚益侘。傺不合时。宜
郁郁而卒。